**Budovanie slovníkov pomocou hier – Juraj Gemeľa**

**Priorita:**

- Táto téma je moja hlavná priorita a bol by som veľmi rád keby mi bola pridelená

**Opakovanie predmetov:**

- Neopakoval som a ani neopakujem žiaden predmet

**Predstava harmonogramu:**

- Keďže tvorba bakalárky bude pre mňa niečo nové, neviem v tomto momente presne odhadnúť ako by mal vyzerať dokonalý harmonogram. Moje predstavy sú, že by som na práci začal robiť už cez prázdniny keďže plánujem ostať na intrákoch aj v lete. Cez leto by som si chcel určite zhromaždiť čo najviac údajov k tejto téme a zároveň získať čo najväčší prehľad aby som do začiatku semestra mal premyslené akým typom aplikácie by som následne chcel získavať dáta. Ďalším bodom bude programovania filtra na dáta, ktoré mi budú od Vás pridelené. Spôsob akým sa takéto dáta filtrujú by som si chcel určite pozrieť už v lete aby keď tieto dáta dostanem začiatkom semestra som mohol plne pracovať na ich filtrovaní. Do Vianoc by som teda chcel mať spracované dáta v databáze plus napísanú teoretickú časť. Keďže v zimnom semestri absolvujem predmet grafika budem schopný po novom roku môcť premýšľať aj o aplikácií s nejakým enginom aby som dokázal vytvoriť viac prijateľnú hru. Do konca marca by som chcel mať následne hotovú hru kde budem overovať a získavať dáta a napísanú prácu okrem vyhodnotenia výsledkov aby som mohol s predstihom začať zbierať dáta. Zbieranie dát by som chcel uzavrieť na konferencií IITSRC kde bude ako ste aj Vy spomenuli asi najväčšia šanca získať čo najväčšie množstvo dát. Posledný mesiac by som mal na analýzu dát a následne napísanie poslednej chýbajúcej kapitoly v moje práci.

**Dôvod na výber témy:**

- Táto téma ma zaujala už na prvý pohľad, keď som si prechádzal vypísané témy a následne po prečítaní detailného popisu témy som bol presvedčený, že táto téma bude pre mňa zaujímavá. Vyzerá to byť skôr pracná téma na ktorej bude treba veľa odmakať ako sme počuli aj od Vás na stretnutí no to ma vôbec nedesí keďže do 3 ročníka nič neprenášam a budem mať množstvo priestoru a času venovať sa tejto práci. Skôr ma na tejto práci láka že je to skôr o programovaní a prácou s textom ako o študovaní nejakej zložitej matiky alebo fyziky pretože som nemal na tejto škole nikdy problém s niečím čo sa týkalo programovania. Pracoval som už na projekte kde sme spracovávali veľké množstvo dát zo vstupov, ktoré sme následne filtrovali a robili z nich rôzne štatistiky čo nie je úplne presne to čo očakávam ako filtrovanie textu v tomto prípade ale myslím že mi to dalo dobré základy na túto prácu.

**Preferencie:**

- Konkrétne preferencie k tejto téme nemám, keďže ešte neviem na aký typ slov (mestá...) sa bude vzťahovať moja aplikácia. Jediné čo by som vedel teraz povedať k tomu, ako bude moja aplikácia vyzerať je, že by som tam chcel spraviť možnosť progresovať na základe skúseností a levelov aby som motivoval hráča pokračovať v mojej hre a tak som mohol získať čo najviac dát.